16/09/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 22/08/2019 da X. T. da Coruña polo que se somete a IP a solicitude de autorización admtva. de construción e DUP, en concreto, da instalación de transporte de enerxía eléctria nas provincias da Coruña e Pontevedra (Expte. IN407A2010/268-1)

Acordo do 22 de agosto de 2019, da Xefatura Territorial da Coruña, polo que se somete a información pública a solicitude de autorización administrativa de construción e de declaración de utilidade pública, en concreto, dunha instalación de transporte de enerxía eléctrica nas provincias de A Coruña e Pontevedra Expediente: IN407A 2010/268-1 Solicitante/promotor: RED ELECTRICA DE ESPAÑA, SAU Denominación: LAT 220 kV DC Lousame - Tibo. Termos municipais:  Lousame, Rois, Brión, Teo e Padrón, na provincia de A Coruña.  Pontecesures, A Estrada, Valga, Cuntis e Caldas de Reis, na provincia de Pontevedra. Antecedentes: Primeiro. –Por Resolución do 27/03/2017 (DOG n.º 100, do 29/05/2017), a Dirección Xeral de Enerxía e Minas deu publicidade da declaración de impacto ambiental formulada pola Dirección Xeral de Calidade Ambiental e Cambio Climático o 22/02/2017, relativa ás instalacións eléctricas nova subestación 220 kV de Lousame, LAT 220 kV DC Lousame - Mazaricos, LAT 220 kV DC E/S na subestación Lousame da LAT Santiago - Tambre e LAT 220 kV DC Lousame - Tibo, promovidas por RED ELECTRICA DE ESPAÑA, SAU nas provincias de A Coruña e Pontevedra. Segundo. –Por Resolución do 21/08/2017 (DOG n.º 182, do 25/09/2017 – BOP n.º 165, do 31/08/2017), a Dirección Xeral de Enerxía e Minas, outorgou a RED ELECTRICA DE ESPAÑA, SAU a autorización administrativa da instalación de transporte de enerxía eléctrica denominada LAT 220 kV DC Lousame-Tibo, nos termos municipais de Lousame, Rois, Brión, Teo e Padrón, na provincia da Coruña e nos termos municipais de Pontecesures, A Estrada, Valga, Cuntis e Caldas de Reis, na provincia de Pontevedra (expediente IN407A 2010/268-1). Terceiro. –Con data 03/04/2018, dentro do prazo recollido na Condición Terceira da resolución anterior, o promotor presentou a solicitude de autorización administrativa de construción e de declaración de utilidade pública, en concreto, achegando o preceptivo proxecto de execución da infraestrutura LAT 220 kV DC Lousame-Tibo redactado por técnico competente no que se inclúen, conforme se dispón nos artigos 130, 131 e 143 do Real Decreto 1955/2000, do 1 de decembro, as correspondentes memoria, plans, presuposto, separatas e relación de bens e dereitos afectados e no que se desenrolan os aspectos técnicos da instalación de referencia, aos efectos do establecido nos artigos 131, 144, 146 e 148 do dito texto lexislativo. Características técnicas: Obxecto: acción estrutural para a resolución de restricións técnicas (RRTT) e incorporación ao mallado da rede de transporte. LAT trifásica con dous condutores por fase, en configuración de dobre circuíto (DC), a 220 kV de tensión nominal, de 40.366 metros de lonxitude, en condutor tipo AL/AW CONDOR, tendida en trinta unha (31) alineacións sobre torres metálicas de celosía enclavadas en zapatas de formigón individuais e postas a terra en aneis pechados de aceiro descarburado, para unha capacidade térmica de transporte de 757,2 MVA/circuíto (verán) e de 890,1 MVA/circuíto (inverno), coa orixe en posición de liña instalada na subestación Lousame (expediente IN407A 2009/471-1) sita no termo municipal de Lousame (A Coruña) e remate en posición de liña instalada na subestación Tibo sita no termo municipal de Caldas de Reis (Pontevedra). Condutor composto terra - óptico tipo OPGW-TIPO1-17kA-15.3 e condutor de terra convencional tipo ALUMOWELD 7n7. Illadores de vidro. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE n.º 236, do 02/10/2015). – Lei 40/2015, do 1 de outubro, do réxime xurídico do sector público (BOE n.º 236, do 02/10/2015). – Lei 24/2013, do 26 de decembro, do Sector Eléctrico (BOE n.º 310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE n.º 310, do 27/12/2000). – Resolución do 19 de febreiro de 2014, da Consellería de Economía e Industria, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do Sector Eléctrico (DOG n.º 54, do 19/03/2014). – Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG n.º 18, do 25/01/2018). – Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG n.º 22, do 01/02/2017). – Instrución 18/2011, do 22 de decembro de 2011, da Dirección Xeral de Industria, Enerxía e Minas, sobre a tramitación de instalacións de enerxía eléctrica interprovinciais de calquera tensión. – Lei do 16 de decembro de 1954, sobre expropiación forzosa (BOE n.º 351, do 17/12/1954). – Decreto do 26 de abril de 1957 polo que se aproba o regulamento da Lei de expropiación forzosa (BOE n.º 160, do 20/06/1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do Sector Eléctrico, levará implícita en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de Expropiación Forzosa, do 16 de decembro de 1954 (BOE n.º 351, do 17/12/1954). Todas aquelas persoas ou entidades que se consideren afectadas poderán examinar o expediente e presentar as alegacións que estimen pertinentes no prazo de vinte (20) días contados a partires do día seguinte ao da última publicación deste acordo nas seguintes dependencias:  Concellos de Lousame, Rois, Brión, Teo e Padrón, na provincia de A Coruña.  Concellos de Pontecesures, A Estrada, Valga, Cuntis e Caldas de Reis, na provincia de Pontevedra.  Servizo de Enerxía e Minas da Xefatura Territorial da Consellería de Economía, Emprego e Industria, sita na rúa Vicente Ferrer n.º 2-2.º andar, 15071 (A Coruña).  Servizo de Enerxía e Minas da Xefatura Territorial da Consellería de Economía, Emprego e Industria, sita na Avenida María Victoria Moreno n.º 43-5.º andar, 36071 (Pontevedra). Así mesmo, para dar cumprimento ao disposto no artigo 44 da Lei 39/2015, do 1 de outubro, cando as persoas propietarias ou titulares de dereitos sobre predios afectados sexan descoñecidos, a notificación farase por medio dun anuncio publicado no Boletín Oficial del Estado. A Coruña (asinado dixitalmente o 26/08/2019) O xefe territorial de A Coruña Tomasz Grzegorz Kirwan Collinson LAT (liña de alta tensión) 220 kV DC LOUSAME - TIBO ANEXO: Relación de bens e dereitos afectados pola liña aérea e os seus accesos (as Administracións e os Organismos Oficiais inclúense a título informativo) Termo municipal de Lousame (A Coruña)